ගණ දෙවියන්ගේ මුලංකාවිල් කෝවිල හඳුන්වන්නේ මුලංකාවිල් පුල්ලෙයාර් කෝවිල කියලයි. කලින් සඳහන් කළා වගේ එල්ටීටීඊයේ මුලංකාවිල් නායකයන් මේ කෝවිල ගැන දැඩි ලෙස විශ්වාස කළා. එල්ටීටීඊයේ මොකක් හරි ප‍්‍රාදේශීය වැඩක් තිබෙනවා නම් මේ මුලංකාවිල් කෝවිලට ඇවිත් වන්දනාමාන කරලා වැඩේ පටන් ගැනීමේ පුරුද්දක් ඒ කාලේ එල්ටීටීඊයට තිබිලා තියෙනවා. ඇයි මෙච්චර මේ කෝවිල විශ්වාස කරන්නේ? මේ කෝවිල වටා ගෙතුණු පැරණි කතා ගොඩක් තිබෙනවා. මේ කෝවිලේ විශාල ළිඳක් තිබෙනවා. කොච්චර පෑව්වත් එහි වතුර හිඳෙන්නේ නැහැ කියලයි ගමේ උදවිය විශ්වාස කරන්නේ. මේ දිනවල උතුරට තද නියඟය. ළිං රැසක වතුර නෑ. බවුසරවලින් වතුර බෙදනවා. හැබැයි මෙච්චර පෑවිල්ලෙත් මුලංකාවිල් කෝවිලේ ළිඳේ වතුර හිඳිලා නෑ. තවමත් වතුර තිබෙනවා.
මෙම කෝවිල ගැන දැඩි ලෙස විශ්වාස කළේ කවුද?
එල්ටීටීඊයේ මුලංකාවිල් නායකයන්